recursal/SuperWikiNEXT-32B huggingface dataset:
একদল উচ্চ প্রশিক্ষিত এবং নিবেদিত চিকিৎসক-সেবিকা-প্রযুক্তিবিদ ও অন্যান্য সহায়ক কর্মীবাহিনীর নিরলস প্রচেষ্টায় জাতীয় ক্যান্সার গবেষণা ইনস্টিটিউট ও হাসপাতাল বাংলাদেশে ক্যান্সার রোগের সর্বাধুনিক চিকিৎসা প্রদান করে চলেছে। ঢাকার মহাখালীতে সুপরিসর জায়গা নিয়ে গড়ে উঠেছে এই প্রতিষ্ঠান। ক্যান্সার প্রতিরোধ, নির্ণয়, চিকিৎসা ও গবেষণার জাতীয় প্রতিষ্ঠানটি এখন দেশের সব ক্যান্সার আক্রান্ত রোগীর আশা-আকাঙ্খার কেন্দ্র। এটি সরকারী পর্যায়ে একমাত্র টারশিয়ারী ক্যান্সার হাসপাতাল।

  

জাতীয় ক্যান্সার গবেষণা ইনস্টিটিউট ও হাসপাতাল নিম্নলিখিত কোর্স প্রদান করেঃ

* রেডিয়েশন অনকোলজিতে এমডি কোর্স
* মেডিকেল অনকোলজিতে এমডি কোর্স
* সার্জিকাল অনকোলজিতে এমএস কোর্স

অবস্থান
-------

ক্যান্সার গবেষণা ইনস্টিটিউট এবং হাসপাতাল ঢাকার মহাখালীতে অবস্থিত। জাতীয় বক্ষব্যাধি হাসপাতালের ৫০ গজ উত্তরে এর অবস্থান।

NICRH main view

বিবরন
-----

ঢাকা মেডিক্যাল কলেজ হাসপাতালের অপরিসর টিনশেড ভবনে ১৯৮২ সালে এর যাত্রা শুরু। চার বছরের মধ্যেই অর্থাৎ ১৯৮৬ সালে এটি মহাখালীর বর্তমান স্থানে স্থানান্তরিত হয়। রোটারী ক্লাবের সহায়তায় নির্মিত ভবনে শুধু বহির্বিভাগ সেবা দিয়ে এর কাজ শুরু হয়েছিল, ১৯৯১ সালে ৫০ শয্যার অন্তঃবিভাগ চালু হয়। এখানে কোবাল্ট ৬০ মেশিনের মাধ্যামে রেডিয়েশন চিকিৎসার প্রথম ব্যবস্থা হয় ১৯৯৫ সালে যা ক্যান্সার চিকিৎসায় নতুন মাইল ফলক হিসেবে বিবেচিত হয়। 

সৌদি ফান্ড ফর ডেভলপমেন্ট এর সহায়তায় এবং বর্তমান আওয়ামী লীগ সরকারের নিরলস প্রচেষ্টায় হাসপাতালের ব্যাপক উন্নয়ন করা হয় এবং ক্রমান্বয়ে এর শয্যা সংখ্যা ৩০০ তে বাড়ানো হয়। বর্তমানে ৫০০ শয্যার প্রশাসনিক অনুমোদন পাওয়া গেছে এবং শীঘ্রই ৫০০ শয্যার হাসপাতাল হিসেবে কাজ শুরু করবে  এনআইসিআরএইচ।

বর্হি বিভাগ
-----------

ক্যান্সার গবেষণা ইনস্টিটিউট এবং হাসপাতালে ছুটির দিন ছাড়া প্রতিদিন সকাল ৮.৩০ মিনিট থেকে দুপুর ২.৩০ মিনিট পর্যন্ত বহির্বিভাগে রোগী দেখা হয়। টিকিটের মূল্য ১০টাকা।

রোগী ভর্তি
----------

হাসপাতালের অনুসন্ধান কেন্দ্র থেকে দশ টাকা দামের একটা ফরম পূরন করে জরুরী বিভাগে মেডিকেল অফিসারকে দেখানো হয়। তার পরামর্শ অনুযায়ী রোগীকে ভর্তি করা হয়। হাসপাতালে বিনাভাড়ার বিছানা, ভাড়া বিছানা এবং কেবিন রয়েছে। রয়েছে পুরুষ ও মহিলাদের জন্য আলাদা আলাদা ওয়ার্ড। সাধারণ রোগীদের পঞ্চাশ শতাংশ এবং হতদরিদ্র রোগীদের সম্পূর্ণ ওষুধ হাসপাতাল থেকে বিনামূল্যে দেওয়া হয়। এছাড়া বীর মুক্তিযোদ্ধাদের জন্য রয়েছে বিনামূল্যে চিকিৎসা পাওয়ার অধিকার।

তথ্যসূত্র
---------

বহিঃসংযোগ
---------

* অফিসিয়াল ওয়েবসাইট:
* ওয়েবসাইট:   ওয়েব্যাক মেশিনে আর্কাইভকৃত ২৫ সেপ্টেম্বর ২০১৯ তারিখে
**জিয়াউদ্দিন বারানি** (১২৮৫-১৩৫৭) ছিলেন সুলতান মোহাম্মদ বিন তুঘলক ও ফিরোজ শাহ তুঘলকের সময় দিল্লি সালতানাতের একজন মুসলিম ইতিহাসবিদ ও রাজনৈতিক চিন্তাবিদ। তার রচিত *তারিখ-ই-ফিরোজশাহী* বইর জন্য তিনি অধিক পরিচিত। এটি মধ্যযুগের ভারতের অন্যতম প্রধান ঐতিহাসিক কর্ম। এতে গিয়াসউদ্দিন বলবনের সময় থেকে ফিরোজ শাহ তুঘলকের শাসনের প্রথম ছয় বছরের উল্লেখ রয়েছে। তার লেখা আরেকটি বই হল *ফতোয়াই-জাহানদারি* যাতে দক্ষিণ এশিয়ার মুসলিমদের সামাজিক শ্রেণীর উল্লেখ রয়েছে।

জীবন
----

জিয়াউদ্দিন বারানি ১২৮৫ সালে একটি অভিজাত মুসলিম পরিবারে জন্মগ্রহণ করেন। তার বাবা, চাচা ও দাদা সবাই দিল্লির সুলতানের সরকারের বিভিন্ন উচ্চপদে আসীন ছিলেন। তার পরিবার মেরুট ও বুলন্দশহরের স্থানীয় ছিল। তার নানা হুসামউদ্দিন ছিলেন গিয়াসউদ্দিন বলবনের একজন গুরুত্বপূর্ণ কর্মকর্তা এবং তারা বাবা মুয়াউয়িদ উল মুলক ছিলেন জালালউদ্দিন ফিরোজ খিলজির ছেলে আরকালি খানের নায়েব। তার চাচা কাজি আলা উল মুলক ছিলেন আলাউদ্দিন খিলজির শাসনামলে দিল্লির কোতোয়াল বা পুলিশ প্রধান। বারানি কোনো সরকারি দায়িত্বে ছিলেন না। তবে তিনি সতের বছর যাবত মোহাম্মদ বিন তুঘলকের নাদিম (সঙ্গী) ছিলেন। এসময় তিনি আমির খসরুর বেশ ঘনিষ্ঠ ছিলেন। তুঘলক ক্ষমতাচ্যুত হওয়ার পর তিনিও অনাদৃত হয়ে পড়েন। এসময় তিনি সরকার, ধর্ম ও ইতিহাসের উপর দুইটি রচনাকর্ম সম্পাদন করেন। ১৩৫৭ সালে জিয়াউদ্দিন বারানি মারা যান।

কর্ম
----

### ফতোয়া-ই-জাহানদারি

*ফতোয়া-ই-জাহানদারি* বইয়ে ধর্মীয় মর্যাদা ও প্রজাদের সম্মান অর্জনের জন্য মুসলিম শাসকের বিভিন্ন দায়িত্ব সম্পর্কে উল্লেখ রয়েছে। এবং দিল্লিতে প্রতিষ্ঠিত সুলতানের রাষ্ট্রের রাষ্ট্রনীতি ও শাসন নীতি সম্পর্কে আলোচনা করেছেন।

### তারিখ-ই-ফিরোজশাহী

*তারিখ-ই-ফিরোজশাহী* দিল্লি সালতানাতের ইতিহাসের উপর লিখিত। তার বিবরণ আধুনিক গবেষকদের কাছে প্রামাণ্য বলে বিবেচিত। মধ্যযুগের পরবর্তী ইতিহাসবিদগণ যেমন নিজামউদ্দিন আহমেদ, বাদাউনি, ফিরিশতা, হাজি উদ দাবির প্রমুখ তারিখ-ই-ফিরোজশাহীর উপর নির্ভর করেছেন।

### অন্যান্য কর্ম

* সালভাত-ই-কবির
* সানা-ই-মুহাম্মদি
* হজরতনামা
* ইনায়েতনামা
* মাআসির-ই-সাদাত

অনলাইন
------

* Elliot, H. M. (Henry Miers), Sir; John Dowson। "15. Táríkh-i Fíroz Sháhí, of Ziauddin Barani"। *The History of India, as Told by Its Own Historians. The Muhammadan Period (Vol 3.)*। London : Trübner & Co.।

আরও দেখুন
---------

* দক্ষিণ এশীয়ার মুসলিমদের শ্রেণী বিভাগ
* মুসলিম ইতিহাসবিদদের তালিকা

তথ্যসূত্র
---------

1. 1 2  Mahajan, V.D. (1991, reprint 2007). *History of Medieval India*, Part I, New Delhi: S. Chand, আইএসবিএন ৮১-২১৯-০৩৬৪-৫, pp.174-6
2. ↑  Basham p.458

* Basham, A.L. Sources of Indian Tradition Volume 1. Columbia University Press 1958. আইএসবিএন ০-২৩১-০৮৬০০-৮
**কুলফা গোস্ত** হায়দ্রাবাদি মুসলমানদের মধ্যে একটি জনপ্রিয় খাবার, যার উৎপত্তি  ভারতের হায়দ্রাবাদে। *কুলফা* হল পার্সলে-এর জন্য একটি উর্দু শব্দ, যা একটি রসালো সবুজ শাক। আর গোশত "মাংস" এর জন্য একটি দক্ষিণ এশিয়ান শব্দ। মেষশাবকের মাংসের সাথে কুলফার সংমিশ্রণ হায়দ্রাবাদি মুসলমানদের একটি অনন্য সংমিশ্রণ।

রন্ধনপ্রণালী
------------

**কুলফা গোস্ত** বানানোর প্রথমেই **কুলফা** পাতা ভালো করে ধুয়ে পরিষ্কার করে নিতে হয়। এরপর কুলফা গাছের ডাল থেকে পাতাগুলো ছাড়িয়ে নিতে হয়। একটি পাত্রে পানি ফুটিয়ে কুলফা পাতাগুলো সিদ্ধ করে নিতে হবে। 

অপর একটি পাত্রে পেয়াজ ও মাংস একসাথে কষাতে হয়। কিছুক্ষণ পর এরমধ্যে রসুন বাটা, হলুদ গুড়া, ধনিয়া গুড়া, টমেটো, পানি ও লবণ দিয়ে হালকা আঁচে ১৫ মিনিট রান্না করতে হবে। এতে অনেকে টমেটো ব্যবহার করেন আবার অনেকে টমেটো দেন না। ১৫ মিনিট পর গুড়া মরিচ যোগ করে আরও ২৫ মিনিট হালকা আঁচে রান্না করতে হয়। মাংসের মিশ্রণটি কিছুটা নরম হয়ে আসলে তাতে আগে থেকে সিদ্ধ করা কুলফা পাতা মিশিয়ে রান্না শেষ করা হয়। সিদ্ধ করা কুলফা পাতা কুচি করে কেটে দেয়া হয়। রান্না শেষ করার সময় খেয়াল রাখা হয় যাতে পাত্রে পানি প্রায় শুকিয়ে যায়।  এটি হায়দ্রাবাদি অধিবাসীদের জন্যে এটি একটি জনপ্রিয় দৈনন্দিন খাবার। এটি রুটি বা ভাতের সাথে পরিবেশন করা হয়।

তথ্যসূত্র
---------

1. ↑  "Netfirms | This site is temporarily unavailable"। Zaiqa.net। সংগ্রহের তারিখ ২০১৬-১২-০১। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Kulfa Gosht Recipe"। ২২ ফেব্রুয়ারি ২০২৩ তারিখে মূল থেকে আর্কাইভ করা। সংগ্রহের তারিখ ২২ ফেব্রুয়ারি ২০২৩।
***পোড়ামন*** ২০১৩ সালে মুক্তিপ্রাপ্ত একটি বাংলাদেশী চলচ্চিত্র। ছবিটি পরিচালনা করেছেন জাকির হোসেন রাজু। এতে শ্রেষ্ঠাংশে অভিনয় করেছেন মাহিয়া মাহী ও সাইমন সাদিক। এছাড়া অন্যান্য ভূমিকায় রয়েছেন আনিসুর রহমান মিলন, মিশা সওদাগর, আলীরাজ।

কাহিনি সংক্ষেপ
--------------

‘সুজন’ ‘সুন্দরপুর’ গ্রামের ডানপিটে ছেলে। তার বাবা জুয়ায় আসক্ত। সে গাড়ির হেল্পার হিসেবে কাজ শুরু করে। একদিন সে টেম্পু নিয়ে যাবার সময় দেখতে পায় তিনমাস বাড়ি ভাড়া না দেওয়ার কারণে পরী ও তার মাকে বাড়িওয়ালা বের করে দিচ্ছে। সুজন তাদেরকে তার এক দাদীর বাড়িতে থাকার ব্যবস্থা করে দেয়। পরীর পুরো পরিবারের দায়িত্ব সে নিজের কাঁধে তুলে নেয়। পরীর পড়ার ব্যবস্থা থেকে শুরু করে সমস্ত খরচ সে বহন করে। ধীরে ধীরে পরী ও সুজনের মাঝে ভালবাসা গড়ে উঠে। পরীর মা সুজনকে জামাই বলে ডাকতে থাকে। কিন্তু বিপত্তি বাধে যখন তিনি পরীকে সুজন বাদে অন্য ছেলের সাথে বিয়ে দিতে যান। সুজন এই বিয়ের প্রতিবাদ করায় পরীর মায়ের সাথে সুজনের মারামারি লাগে। সুজনকে পুলিশ হত্যা চেষ্টার অভিযোগে গ্রেপ্তার করে।
সুজন থানা থেকে পালিয়ে আসে।
সুজনকে পুনরায় গ্রেপ্তার করার দায়িত্ব পায় সেই থানার পুলিশ অফিসার আবিদ। আবিদ তার এক সহকারীকে নিয়ে সুন্দরপুর গ্রামে পৌঁছায়।
সুজন পরীর বিবাহ অনুষ্ঠানে বাধা দেয়। আবিদ সুজনকে গ্রেপ্তার করে এবং সুজনের অনুরোধের প্রেক্ষিতে তাদের সাথে পরীকে নিতে রাজি হয়।
যাবার পথে বাস দুর্ঘটনার মুখোমুখি হয়। সুজন আবিদের জীবন রক্ষা করে। আবিদ কৃতজ্ঞতাস্বরূপ সুজনকে নিজের ভাই বানিয়ে নেয়। সে পরীকে নিজেদের বাসায় নিয়ে যায় এবং সুজনের জামিনের ব্যবস্থা করে। তাছাড়াও সে তার বাড়িতে সুজনের সাথে পরীর বিয়ের ব্যবস্থা করে।
আবিদের স্ত্রীর তিন সন্ত্রাসী ভাই পরীকে খুন করে লাশ রেল লাইনে ফেলে দেয়। আবিদ এবং সুজন আসার পথে পরীর লাশ দেখতে পায়। সুজন পরীর শোকে আত্মহত্যা করে।
আবিদ তার স্ত্রী এবং তার তিন সন্ত্রাসী ভাইকে হত্যা করে এবং পুলিশের কাছে গ্রেপ্তার হয়।

শ্রেষ্ঠাংশে
-----------

* মাহিয়া মাহী - পরী
* সাইমন সাদিক - সুজন
* আনিসুর রহমান মিলন - আবিদ
* আলীরাজ - সুজনের বাবা
* সারিকা - ছোট পরী
* প্রাচুর্য - ছোট সুজন
* মিশা সওদাগর - আবিদের স্ত্রীর বড় ভাই

বহিঃসংযোগ
---------

* চলচ্চিত্র প্রবেশদ্বার

* বাংলা মুভি ডেটাবেজে *পোড়ামন*
* ইন্টারনেট মুভি ডেটাবেজে *পোড়ামন*  (ইংরেজি)
* মুখ ও মুখোশ-এ পোড়ামন

| * দে
* স
জাকির হোসেন রাজু পরিচালিত চলচ্চিত্র |
| --- |
| 
* জীবন সংসার (১৯৯৬)
* এ জীবন তোমার আমার (১৯৯৭)
* মিলন হবে কত দিনে (২০০১)
* নিঃশ্বাসে তুমি বিশ্বাসে তুমি (২০০১)
* মা আমার স্বর্গ (২০০৭)
* স্বামীর সংসার (২০০৭)
* মনে প্রাণে আছ তুমি (২০০৮)
* আমার প্রাণের প্রিয়া (২০০৯)
* ভালোবাসলেই ঘর বাঁধা যায় না (২০১০)
* জ্বী হুজুর (২০১২)
* পোড়ামন (২০১৩)
* এর বেশি ভালোবাসা যায় না (২০১৩)
* দবির সাহেবের সংসার (২০১৪)
* অনেক সাধের ময়না (২০১৪)
* অনেক দামে কেনা (২০১৪)
* নিয়তি (২০১৬)
* প্রেমী ও প্রেমী (২০১৭)
* ভালো থেকো (২০১৮)
* মনের মতো মানুষ পাইলাম না (২০১৯)

 |
**রুবি ময়ারস** (১৯০৭ - ১০ই অক্টোবর ১৯৮৩; তাঁর মঞ্চ নাম **সুলোচনা** দ্বারা বেশি পরিচিত) একজন বাগদাদী ইহুদি বংশে জন্মগ্রহণকারী ভারতীয় নির্বাক চলচ্চিত্র অভিনেত্রী ছিলেন।

ইম্পেরিয়াল স্টুডিওজ-এর একটি চলচ্চিত্রে দিনশো বিলিমোরিয়ার সাথে জুটি বাঁধার মাধ্যমে তিনি উক্ত সময়ে চলচ্চিত্র জগতের সর্বাধিক বেতন প্রাপ্ত অভিনেত্রীতে পরিণত হয়েছিলেন। ১৯৩০ সালের মাঝামাঝি সময়ে, তিনি *রুবি পিক্স* নামে একটি চলচ্চিত্র প্রযোজনা সংস্থা চালু করেছিলেন।

প্রারম্ভিক জীবন
---------------

রুবি মায়ার্স ১৯০৭ সালে তৎকালীন ব্রিটিশ ভারতের বোম্বে প্রেসিডেন্সির পুনেতে জন্মগ্রহণ করেছিলেন। নিবিড় সুন্দর এবং বাদামি চোখের অধিকারী রুবি সুলোচনা প্রথমদিকের ইউরেশীয় ভারতীয় চলচ্চিত্রের তারকাদের মধ্যে একজন ছিলেন এবং তিনি নিজের নাম নিজেই রেখেছিলেন।

পেশা
----

তিনি ভারতীয় চলচ্চিত্র জগতের প্রথম দিকের ইউরেশীয় নারী তারকাদের মধ্যে অন্যতম ছিলেন। যখন কোহিনূর ফিল্ম কোম্পানির মোহন ভাবনানী তাঁর কাছে চলচ্চিত্রে কাজ করার বিষয়ে যোগাযোগ করতে গিয়েছিলেন, তখন তিনি একজন টেলিফোন চালক হিসেবে কাজ করছিলেন। প্রস্তাবটি পেয়ে উচ্ছ্বসিত হলেও তিনি চলচ্চিত্রে অভিনয়ের প্রস্তাব প্রত্যাখ্যান করেছিলেন; কারণ উক্ত সময়ে অভিনয় পেশাটি নারীদের জন্য বেশ অনিশ্চিত একটি পেশা হিসাবে বিবেচিত হতো। তবে ভাবনানী তাঁর প্রস্তাবে অবিচল ছিলেন এবং রুবি অভিনয় জগত সম্পর্কে কিছুই না জানা সত্ত্বেও অভিনয় জগতে প্রবেশ করতে রাজি হয়েছিলেন। তিনি ইম্পেরিয়াল ফিল্ম কোম্পানির সঙ্গে সংযুক্ত হওয়ার পূর্বে কোহিনূর ফিল্ম কোম্পানির ভাবনানীর নির্দেশনায় তারকা হয়ে উঠেছিলেন, যেখানে তিনি দেশের সর্বাধিক বেতন প্রাপ্ত চলচ্চিত্র তারকায় পরিণত হয়েছিলেন।

তাঁর অভিনীত জনপ্রিয় চলচ্চিত্রগুলোর মধ্যে *টাইপিস্ট গার্ল* (১৯২৬), *বলিদান* (১৯২৭) এবং *ওয়াইল্ডক্যাট অফ বোম্বে* (১৯২৭) অন্যতম; যেখানে তিনি একজন মালী, পুলিশ, হায়দ্রাবাদী ভদ্রলোক, রাস্তার অনাথ শিশু, কলা বিক্রেতা এবং ইউরোপীয় স্বর্ণকেশী সহ আটটি চরিত্রে অভিনয় করেছিলেন।

১৯২৮ - ১৯২৯ সালের মধ্যে, পরিচালক আর. এস. চৌধুরীর সাথে *মাধুরী* (১৯২৮), *আনারকলি* (১৯২৮) এবং *ইন্দিরা বি. এ*. (১৯২৯) নামে তিনটি ব্যাপক জনপ্রিয় নির্বাক চলচ্চিত্রে অভিনয়ের মাধ্যমে তিনি সকলের নজর কেড়েছিলেন। বাস্তবে তাঁর খ্যাতি এতটা প্রসারিত ছিল যে, যার প্রমাণ হচ্ছে যখন খাদি প্রদর্শনীর উদ্বোধনকারী মোহনদাস করমচাঁদ গান্ধীর উপর একটি স্বল্পদৈর্ঘ্যের চলচ্চিত্র প্রদর্শিত হয়েছিল, তখন উক্ত চলচ্চিত্রের পাশাপাশি *মাধুরী* চলচ্চিত্র হতে তাঁর একটি নৃত্যও প্রদর্শিত হয়েছিল।

পুরস্কার
--------

চলচ্চিত্র জগতে আজীবন অবদানের জন্য ১৯৭৩ সালে তাঁকে ভারতের সর্বোচ্চ পুরস্কার দাদা সাহেব ফালকে প্রদান করা হয়েছিল।

তথ্যসূত্র
---------

1. ↑  Ruby Myers, Sulochana - Biography ওয়েব্যাক মেশিনে আর্কাইভকৃত ১১ অক্টোবর ২০১২ তারিখে *British Film Institute*.
2. ↑  Silent Screen Stars'  ওয়েব্যাক মেশিনে আর্কাইভকৃত ১৯ অক্টোবর ২০০৭ তারিখে India Heritage:Performing Arts:Cinema In India:Personalities:Silent Screen Stars.
3. ↑  Queens of hearts *The Tribune*, 9 December 2007.
4. ↑  Hansen, Kathryn (১৯৯৮)। "Stri Bhumika: Female Impersonators and Actresses on the Parsi Stage": 2299। জেস্টোর 4407133।

বহিঃসংযোগ
---------

* ইন্টারনেট মুভি ডেটাবেজে রুবি মায়ার্স (ইংরেজি)
* নীরব যুগের সাইরেনস - সলোচানা (রুবি মায়ার্স) *হিন্দুস্তান টাইমস* ।
* বিরল চিত্র:
ভাতের সঙ্গে মুরগির দোপেঁয়াজা
**দোপেঁয়াজা** (ফার্সি: دوپیازه) অর্থ "দুটি পেঁয়াজ" হচ্ছে ইরান ও দক্ষিণ এশিয়ায় প্রচলিত দুটি ভিন্ন ধরনের খাবার। এটা প্রস্তুত করতে প্রচুর পেয়াজ ব্যবহার করা হয়। মশলা দিয়ে তরকারি হিসেবে রান্না করা হয়। রান্নায় দুটো ভাগে পেঁয়াজ যোগ করা হয় বলে এর নাম দোপেঁয়াজা। খাবারটিতে সাধারনত মাংস (গরু, মুরগী, ছাগল, ভেড়া)  কিংবা চিংড়ি ব্যবহার করা হয়। এটা সবজি দিয়ে নিরামিষ পদ হিসেবে রান্না করা হয়। বাংলাদেশে দোপেঁয়াজা তৈরিতে গরুর কলিজা ব্যবহার করা হয়।

ইতিহাস
------

কিংবদন্তি অনুসারে মুঘল সম্রাট আকবরের সভাসদ মোল্লা দো পেঁয়াজা একবার ভুল করে একটি খাবারে প্রচুর পরিমাণে পেঁয়াজ যোগ করে ফেলেন। পরবর্তীতে খাবারটি বাংলাদেশ, ভারতের হায়দরাবাদ, পাকিস্তান সহ পৃথিবীর অনেক দেশে মুঘল হায়দরাবাদী রন্ধনশৈলী হিসেবে পরিচিতি পায়।

বাংলাদেশী দোপেঁয়াজা
--------------------

বাংলাদেশে দোপেঁয়াজা তৈরিতে সাধারণত গরুর কলিজা ব্যবহৃত হয়। অনেক সময় মাংস ছোট করে টুকরো করে দোপেঁয়াজা রান্না করা হয়। ঈদের সময় বিশেষ করে ঈদ উল আযহায় মুসলিম পরিবারে দোপেঁয়াজা তৈরির রীতি আছে। ছোট মাছের দোঁপেয়াজাও তৈরি করা হয়ে থাকে।

ইরানি দোপেঁয়াজা
----------------

দোপেঁয়াজা শিরাজের ঐতিহ্যবাহী একটি খাবার। এটা গরু/ভেড়ার মাংসের টুকরো অথবা মাংসের কিমা দিয়ে, মুরগী, চিংড়ি, আলু এবং পর্যাপ্ত পেঁয়াজ দিয়ে তৈরি করা হয়ে থাকে।

ভারতীয় দোপেঁয়াজা
------------------

অন্যান্য হায়দরাবাদী খাবারের মতো দোপেঁয়াজা তৈরিতেও একটি টক উপাদান যোগ করা হয়। অধিকাংশ সময় কাঁচা আম ব্যবহার করা হয়। লেবুর রসও ব্যবহার করা হয়।

আরো দেখুন
---------

* কাইরি কা দো পেঁয়াজা
* পেঁয়াজের খাবারের তালিকা
* মুল্লাহ দো পেঁয়াজা

টীকা
----

1. ↑  "দোপেঁয়াজা, একটি ভারতীয় খাবারের পদ, যাতে দিগুণ পরিমাণে পেঁয়াজ ব্যবহৃত হয়।"

তথ্যসূত্র
---------

1. ↑  টাইম-লাইফ বুকস (১৯৮৮)। *Fresh ways with pork*। Healthy home cooking (ইংরেজি ভাষায়)। টাইম-লাইফ বুকস। আইএসবিএন 978-0-8094-6033-5। সংগ্রহের তারিখ আগস্ট ২২, ২০১৯।
2. 1 2  Basu, Mallika (ডিসেম্বর ১৬, ২০১৫)। "Lamb Dopiaza: an alternative recipe for Christmas Day"। *Evening Standard*। সংগ্রহের তারিখ আগস্ট ২২, ২০১৯।

বহিঃসংযোগ
---------


উইকিমিডিয়া কমন্সে **দোপেঁয়াজা** সংক্রান্ত মিডিয়া রয়েছে।
**কৈরি কা দো পেঁয়াজা** ভারতের হায়দ্রাবাদের কাঁচা আমের সাথে ভেড়ার মাংসের তরকারি। এর উৎপত্তি হায়দ্রাবাদি রন্ধনপ্রণালী থেকে, এবং এটি হায়দ্রাবাদি মুসলমানদের মধ্যে জনপ্রিয়। **দো পেঁয়াজা** হল পেঁয়াজের ঝোল বা রসালো তরকারি যা টক দিয়ে তৈরি হয়। দো পেঁয়াজার বিভিন্ন প্রকার প্রস্তুত করতে বিভিন্ন প্রধান উপাদান ব্যবহার করা হয়। টমেটো, লেবু, গুজবেরি বা কাঁচা সবুজ আম হল সাধারণ টক উপাদান। কেউ মাংস যোগ না করে নিরামিষ দো পেঁয়াজাও প্রস্তুত করেন। বর্তমান রেসিপিতে কাঁচা টক সবুজ আমের অ্যাসিটিক স্বাদ তরকারিতে একটি আলাদা স্বাদ যোগ করে।

রন্ধনপ্রণালী
------------

**কৈরি কা দো পেঁয়াজা** বানানোর জন্যে প্রথমে একটি পাত্রে পেয়াজ, মাংস, লবণ, হলুদ গুড়া, আদা বাটা, লাল মরিচের গুড়া, তেল ও অল্প পানি একসাথে ভালো করে মিশিয়ে ১৫ মিনিটের জন্যে রেখে দিতে হবে। এরপর এই মিশ্রণকে কষাতে হবে অল্প আঁচে। মাংসটা কিছুটা সিদ্ধ হয়ে আসলে কাঁচা আমগুলো এরমধ্যে মিশিয়ে আরও কিছুক্ষণ রান্না করে তুলে ফেলতে হয়। পরিবেশনের আগে ধনিয়া পাতা কুচি ও কাঁচা মরিচ কুচি উপরে ছিটিয়ে দিয়ে পরিবেশন করা হয়। অনেকে মাংস ছাড়াও সবজি দিয়ে এই দো পেঁয়াজা বানিয়ে থাকেন।

আরও দেখুন
---------

* Food প্রবেশদ্বার

* ভেড়াশাবকের মাংসের তরকারির তালিকা

তথ্যসূত্র
---------

1. ↑  "How to make Kairi (raw mango) ka Do Pyaza"। ২২ জানুয়ারি ২০১৩ তারিখে মূল থেকে আর্কাইভ করা। সংগ্রহের তারিখ ১১ ডিসেম্বর ২০১৪। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
2. ↑  "Kairi Ka Dopyaza"। সংগ্রহের তারিখ ২২ ফেব্রুয়ারি ২০২৩।
ফুজিৎসু আইপ্যাড
**ফুজিৎসু আইপ্যাড** হল একটি কম ওজনের হাতে ধরার ডিভাইস যা ২০০২ সালে ফুজিৎসু দ্বারা চালু করা হয়েছিল। এটি মাইক্রোসফটের সিই.নেট অপারেটিং সিস্টেমে চলে। এটি ৮০২.১১বি ওয়্যারলেস ল্যান সমর্থন করে অন্য কোম্পানির অবকাঠামোর সাথে তারবিহীনভাবে সংযোগ করতে।  ডিভাইসটি পণ্য বা সামগ্রীর সম্পূর্ণ তালিকা ব্যবস্থাপনার পাশাপাশি ক্রেডিট কার্ড পেমেন্ট সমর্থন করে।  জানুয়ারী ২০১০ সালে, যখন অ্যাপল অ্যাপল আইপ্যাড ঘোষণা করে, তখন দুটি ডিভাইসের মধ্যে একটি নামকরণের বিতর্ক ছিল।  ট্রেডমার্ক লঙ্ঘনের অভিযোগ নিষ্পত্তি করতে, অ্যাপল ফুজিৎসু থেকে ট্রেডমার্ক অধিকার কিনে।  কিছু ট্রেডমার্ক বিশ্লেষক অনুমান করেছেন যে অ্যাপল ফুজিৎসুকে ৪ মিলিয়ন মার্কিন ডলারের বেশি অর্থ প্রদান করে।।

তথ্যসূত্র
---------

1. ↑  "Fujitsu IPad"। এপ্রিল ১০, ২০১০ তারিখে মূল থেকে আর্কাইভ করা। সংগ্রহের তারিখ জানুয়ারি ২৯, ২০১০।
2. ↑  "POS Hardware: Fujitsu United States"। মার্চ ২৯, ২০১০ তারিখে মূল থেকে আর্কাইভ করা। সংগ্রহের তারিখ জানুয়ারি ২৯, ২০১০।
3. ↑  Tabuchi, Hiroko (জানুয়ারি ২৮, ২০১০)। "IPad? That's So 2002, Fujitsu Says"। *The New York Times*। সংগ্রহের তারিখ ফেব্রুয়ারি ৮, ২০১০।
4. ↑  "Apple Buys Trademark"। সংগ্রহের তারিখ মার্চ ২৭, ২০১০।
5. ↑  "Apple Avoids iPad Trademark Battle – Buying iPad Trademark from Fujitsu"। *Inside Trademarks*। মার্চ ২৮, ২০১০। সংগ্রহের তারিখ মার্চ ২৮, ২০১০।
**বিবি মরিয়ম মসজিদ** বাংলাদেশের নারায়ণগঞ্জ জেলার কিল্লারপুলে অবস্থিত একটি মসজিদ যেটি মুগল স্থাপত্যশৈলীর অনন্য নিদর্শন। বর্তমানে মসজিদটি **কিল্লারপুল শাহী জামে মসজিদ** নামে পরিচিত।

ইতিহাস ও স্থাপত্যশৈলী
---------------------

বলা হয়ে থাকে, মসজিদটি বাংলার মোগল সুবেদার শায়েস্তা খান (১৬৬৪-১৬৮৮) কর্তৃক নির্মিত। মসজিদটির নিকটেই একটি সমাধি সৌধ অবস্থিত, যেটি শায়েস্তা খান কন্যা বিবি মরিয়মের। সেজন্যই মসজিদটি বিবি মরিয়ম মসজিদ নামে পরিচিত।

তিন গম্বুজ বিশিষ্ট মসজিদটির মাঝের গম্বুজটি সবচেয়ে বড়। গম্বুজের নিচের দিকের পত্রাকার অলঙ্করণ এবং সচ্ছিদ্র মারলন নকশায় অনুসরণ করা হয়েছে প্রচলিত রীতি। ছাদের উপরে শুধু সামনের দিকের প্যানেলেই পত্রাকার অলঙ্করণ বিদ্যমান।

মসজিদের পূর্বদিকে রয়েছে তিনটি প্রবেশপথ। মাঝের প্রবেশপথটি সবচেয়ে প্রশস্ত। দক্ষিণ ও উত্তর দিকে একটি করে জানালা বিদ্যমান যেটি মসজিদ নির্মাণের পরবর্তী সময়ে নির্মিত বলে ধারণা করা হয়।

মসজিদটি বহুবার সংস্কার করা হয়েছে। এজন্য মসজিদটির আদিরূপের অনেকটাই আর অবশিষ্ট নাই। পূর্বদিকের স্তম্ভের উপর টিন শেড বারান্দা নির্মাণের ফলে মসজিদের সামনের দিকের অবয়ব অনেকটাই ঢাকা পড়ে গিয়েছে। মসজিদটিতে এখনো নামায আদায় করেন মুসল্লিরা।

আরও দেখুন
---------

* বাংলাদেশের মসজিদের তালিকা
* ঢাকা বিভাগের মসজিদের তালিকা

তথ্যসূত্র
---------

1. ↑  "বাংলাদেশ পর্যটন করপোরেশন-গণপ্রজাতন্ত্রী বাংলাদেশ সরকার"।
2. ↑  "বিবি মরিয়ম মসজিদ"।
**জাতীয় শোক দিবস** বাংলাদেশে পালিত একটি জাতীয় দিবস। প্রতিবছরের **১৫ আগস্ট** জাতীয় ও রাষ্ট্রীয়ভাবে এ দিবসটি শোকের সাথে পালন করা হয়। এ দিবসে কালো পতাকা উত্তোলন ও বাংলাদেশের জাতীয় পতাকা অর্ধনমিত রাখা হয়। ১৯৭৫ সালের ১৫ আগস্ট তারিখে বাংলাদেশ ও স্বাধীনতার স্থপতি শেখ মুজিবুর রহমানকে সপরিবারে হত্যা করা হয়। দিনটিকে স্মরণীয় করে রাখতে এ দিবসের উৎপত্তি।

ইতিহাস
------

মূল নিবন্ধসমূহ: শেখ মুজিবুর রহমানের হত্যাকাণ্ড ও ১৫ আগস্ট ১৯৭৫-এ বাংলাদেশে অভ্যুত্থান
­­­১৫ আগস্ট ১৯৭৫ সালে, স্বাধীন বাংলাদেশের স্থপতি জাতির জনক বঙ্গবন্ধু শেখ মুজিবুর রহমান ধানমণ্ডির ৩২ নম্বরের নিজ বাসায় সেনাবাহিনীর কতিপয় বিপথগামী সেনাসদস্যের হাতে সপরিবারে নিহত হন। সেদিন তিনি ছাড়াও নিহত হন তার স্ত্রী বঙ্গমাতা বেগম ফজিলাতুন্নেসা মুজিব। এছাড়াও তাদের পরিবারের সদস্য ও আত্মীয়স্বজনসহ নিহত হন আরো ১৬ জন।

১৫ আগস্ট নিহত হন মুজিব পরিবারের সদস্যবৃন্দ: ছেলে শেখ কামাল, শেখ জামাল ও শিশু পুত্র শেখ রাসেল; পুত্রবধু সুলতানা কামাল ও রোজী জামাল; ভাই শেখ আবু নাসের, ভগ্নিপতি আব্দুর রব সেরনিয়াবাত, ভাগনে শেখ ফজলুল হক মণি ও তার অন্তঃসত্ত্বা স্ত্রী বেগম আরজু মণি। বঙ্গবন্ধুর জীবন বাঁচাতে ছুটে আসেন কর্নেল জামিলউদ্দীন, তিনিও তখন নিহত হন। দেশের বাইরে থাকায় বেঁচে যান শেখ হাসিনা ও তার ছোটবোন শেখ রেহানা।

প্রতি বছর ১৫ আগস্ট জাতি গভীর শোক ও শ্রদ্ধায় স্মরণ করে বঙ্গবন্ধু ও তার পরিবারের সকল সদস্যদের, পালিত হয় জাতীয় শোক দিবস।

কর্মসূচি
--------

এই দিন সূর্যোদয়ের সঙ্গে সঙ্গে সরকারি, আধাসরকারি, স্বায়ত্তশাসিত প্রতিষ্ঠান, শিক্ষাপ্রতিষ্ঠান, বেসরকারি ভবনসহ বিদেশে বাংলাদেশ মিশনগুলোয় জাতীয় পতাকা অর্ধনমিত রাখা হয়। বিশেষ মুনাজাত ও কোরআন তিলাওয়াত করা হয়। প্রধানমন্ত্রী সকালে ধানমন্ডিতে জাতির পিতার প্রতিকৃতিতে শ্রদ্ধা নিবেদন করেন। এরপর বনানীতে ১৫ আগস্ট নিহত শহীদদের কবরে শ্রদ্ধা জানানো হয়। টুঙ্গিপাড়ায় জাতির পিতার সমাধিতে পুষ্পার্ঘ্য অর্পণ করা হয়। এ সময় ফাতিহা পাঠ ও সশস্ত্র বাহিনীর গার্ড অব অনার প্রদানসহ বিশেষ মুনাজাত ও দোয়া মাহফিল হয়। বাদ জোহর সারা দেশে মসজিদ, মন্দির, গির্জাসহ ধর্মীয় প্রতিষ্ঠানে বিশেষ মুনাজাত ও প্রার্থনা করা হয়। বেতার ও টেলিভিশন শোক দিবসের অনুষ্ঠানমালা সরাসরি সম্প্রচার করে। সংবাদপত্রগুলো বিশেষ ক্রোড়পত্র প্রকাশ করে।সারাদেশের বিভিন্ন প্রতিষ্ঠানে রচনা প্রতিযোগিতার আয়োজন করা হয়।

তথ্যসূত্র
---------

1. ↑  "জাতীয় শোক দিবস আজ"। *বাংলা ট্রিবিউন*। ১৫ আগস্ট ২০২১ তারিখে মূল থেকে আর্কাইভ করা। সংগ্রহের তারিখ ১৫ আগস্ট ২০২১।
2. ↑  "আজ জাতীয় শোক দিবস"। *বাংলাদেশ প্রতিদিন*। ১৫ আগস্ট ২০২১। সংগ্রহের তারিখ ১৫ আগস্ট ২০২১।
**ব্রেন্ডন আইচ** (ইংরেজি: Brendan Eich) (জন্ম: ১৯৬১) একজন মার্কিন প্রজুক্তিবিদ ও কম্পিউটার প্রোগ্রামার। আইচ জাভাস্ক্রিপ্ট নামক স্ক্রিপ্টিং ল্যাঙ্গুয়েজের জনক হিসেবে সুপরিচিত। ব্রেন্ডন মজিলা কর্পোরেশনের প্রধান নির্বাহী কর্মকর্তা (সিইও) হিসেবে কর্মরত থেকে ৩ এপ্রিল সিইও এবং মজিলা ফাউন্ডেশন পরিচালনা পর্ষদ থেকে পদত্যাগ করেন।

শিক্ষা ও কর্মজীবন
-----------------

ব্রেন্ডন আইচ সান্টা ক্লারা বিশ্ববিদ্যালয় থেকে গণিত ও কম্পিউটার বিজ্ঞানে স্নাতক ডিগ্রী লাভ করেন। ১৯৮৫ সালে তিনি ইউনিভার্সিটি অফ ইলিনয়েস এট আর্বানা শ্যাম্পেইন থেকে স্নাতকোত্তর ডিগ্রী নেনে।

আইচ তার কর্মজীবন শুরু করেন সিলিকন গ্রাফিক্সের মাধ্যমে। সিলিকন গ্রাফিক্সে একাদিক্রমে ৭ বছর অপারেটিং সিস্টেম ও নেটওয়ার্ক কোড নিয়ে কাজ করেন। সিলিকন গ্রাফিক্সের ছাড়ার পর ব্রেন্ডান মাইক্রোইউনিটি সিস্টেমস ইঞ্জিনিয়ারিং ইঙ্ক ৫ বছর কাজ করেন। মাইক্রোইউনিটিতে তিনি ডিজিটাল সিগন্যাল প্রসেসিং ও মাইক্রো কার্নেল নিয়ে কাজ করেন। এছাড়াও ব্রেন্ডান প্রথম মিপস (মাইক্রোপ্রসেসর উইদাউট ইন্টারলকড পাইপলাইন স্টেজেস) আর ৪০০০ নিয়ে কাজ করেন।

নেটস্কেপ ও জাভাস্ক্রিপ্ট
------------------------

১৯৯৫ সালে ব্রেন্ডান নেটস্কেপ কমিউনিকেশন কর্পোরেশনে তার কর্মজীবন শুরু করেন। কথা ছিল ব্রেন্ডান নেটস্কেপ ন্যাভিগেটরের জন্য স্কিম নামক প্রোগ্রামিং ভাষা নিয়ে কাজ করবেন কিন্তু পরবর্তীতে তাকে সম্পূর্ণ একটি নতুন প্রোগ্রামিং ভাষা তৈরি করার দায়িত্ব দেয়া হয়। কিছুদিনের মধ্যেই ব্রেন্ডান জাভা প্রোগ্রামিং ভাষার সাথে সাযুজ্য রেখে জাভাস্ক্রিপ্ট নামক একটি নতুন প্রোগ্রামিং ভাষা তৈরি করেন ও তা নেটস্কেপ ন্যাভিগেটর ২.০ বেটা নামক ওয়েব ব্রাউজারে সংযোজন করা হয়। তবে প্রথম তৈরি করা জাভাস্ক্রিপ্টের নাম রাখা হয়েছিলো মোচা। ১৯৯৫ সালের সেপ্টেম্বর মাসে মোচার নাম পরিবর্তন করে রাখা হয় লাইভস্ক্রিপ্ট। লাইভস্ক্রিপ্টের মাত্র কয়েকদিন পরই নাম বদল করে রাখা হয় জাভাস্ক্রিপ্ট। আইচ জাভাস্ক্রিপ্ট নিয়ে তার গবেষণা ও সংস্কার অব্যাহত রাখেন। জাভাস্ক্রিপ্ট নিয়ে কাজ করার সময়ই তিনি স্পাইডারমাংকি নামক জাভাস্ক্রিপ্ট ইঞ্জিন তৈরি করেন যা বর্তমানে মোজিলা ফাউন্ডেশনের তত্ত্বাবধানে রয়েছে।

পুরস্কার ও সম্মাননা
-------------------

তথ্যসূত্র
---------

1. ↑  Steve Lohr (১৯৯৬-০৯-০৯)। "Part Artist, Part Hacker And Full-Time Programmer"। New York Times।
2. ↑  রিকোড ডট নেট

বহিঃসংযোগ
---------

* Brendan's blog
* Brendan's Roadmap Updates  ওয়েব্যাক মেশিনে আর্কাইভকৃত ৯ জুলাই ২০১১ তারিখে (Mozilla roadmap weblog)
* Brendan Eich on the Gillmor Gang July 2004 and December 2005
* Brendan's Netscape Joke Homepage
* Computerworld Interview with Brendan Eich on JavaScript
**আল আমির মোহাম্মদ ওয়াহেদ দ্বীন** ( ধিবেহী: އައް ނަބީލް މުޙައްމަދު ވަހީދުއްދީން ) একজন মালদ্বীপের রাজনীতিবিদ যিনি ২৫ এপ্রিল ২০১২ থেকে ১০ নভেম্বর ২০১৩ পর্যন্ত মালদ্বীপের ভাইস প্রেসিডেন্টের দায়িত্ব পালন করেছেন। পূর্ববর্তী রাষ্ট্রপতি মোহাম্মদ নাশিদের বিতর্কিত পদত্যাগের পর ১৫ ফেব্রুয়ারী ২০১২ তারিখে রাষ্ট্রপতি মোহাম্মদ ওয়াহেদ হাসান তাকে এই পদে নিযুক্ত করেছিলেন। তিনি বান্দোস মালদ্বীপের চেয়ারম্যানও।

দ্বীন প্রিন্স আবদুল্লাহ ইমাদুদ্দিন এবং কলি ধোন দিদির ছেলে। তিনি মালদ্বীপের রাজপরিবারের একজন সদস্য কারণ তার দাদা ছিলেন সুলতান মুহাম্মদ ইমাদুদ্দীন চতুর্থ। তিনি এর আগে মমুন আবদুল গাইয়ুমের অধীনে আগস্ট ২০০৮ পর্যন্ত অ্যাটলস উন্নয়ন এবং যুব ও ক্রীড়া মন্ত্রী হিসেবে দায়িত্ব পালন করেন।  তিনি রাষ্ট্রপতির মেয়াদ শেষ হওয়ার কয়েক ঘন্টা আগে উপ-রাষ্ট্রপতির পদ থেকে পদত্যাগ করেন এবং ১১ নভেম্বরের সাংবিধানিক সময়সীমার আগে নতুন রাষ্ট্রপতি নির্বাচন করার জন্য দেশের শেষ খাদ প্রচেষ্টা ব্যর্থ হওয়ার পরে সুপ্রিম কোর্ট ১০ নভেম্বরের জন্য নির্ধারিত রানঅফ স্থগিত করার পরে। উপরাষ্ট্রপতি বা সরকার কেউই পদত্যাগের কারণ জানাননি।

 সাইডবয় দ্বীনকে স্বাগত জানাচ্ছে

তথ্যসূত্র
---------

1. 1 2 3  JJ Robinson and Hawwa Lubna (১৫ ফেব্রুয়ারি ২০১২)। "Waheed Deen nominated as Vice President"। Minivan News। ৯ নভেম্বর ২০১৩ তারিখে মূল থেকে আর্কাইভ করা। সংগ্রহের তারিখ ৯ নভেম্বর ২০১৩।
2. ↑  Haveeru News on 15th February 2012, Maldives Royal Family Website
3. ↑  Shantanu Guha Ray (১৪ মে ২০১২)। "Maldives President Mohamed Waheed seeks predecessor Mohammed Nasheed's involvement to solve political crisis"। India Today। সংগ্রহের তারিখ ৯ নভেম্বর ২০১৩।
টেমপ্লেট:Vice Presidents of the Maldives
**সৌদি আরবে অস্ট্রেলিয়ানরা** মূলত প্রবাসী সম্প্রদায়। তারা একটি বিশাল সম্প্রদায়। তাদের জনসংখ্যা ৫,০০০ পর্যন্ত হতে পারে বলে অনুমান করা হয়। রিয়াদ এবং জেদ্দার মতো বড় বাণিজ্যিক কেন্দ্রে সংখ্যাগরিষ্ঠ। সৌদি আরবে অস্ট্রেলিয়ান নাগরিকদের বেশিরভাগ পেশাভিত্তিক হওয়ার প্রবণতা রয়েছে। তারা প্রধানত স্বাস্থ্য, শিক্ষা, নির্মাণ এবং প্রযুক্তি খাতে নিযুক্ত। আনুমানিক ১,০০০ অস্ট্রেলিয়ান আছে যারা শুধু জেদ্দায় বাস করে। এ শহর দেশের প্রধান বন্দর এবং অর্থনৈতিক কেন্দ্র হিসাবে পরিচিত। হাজার হাজার অস্ট্রেলিয়ান মুসলমান প্রতি বছর সৌদি আরবে ভ্রমণ করে এবং অবস্থান করে। প্রায়শই তারা ইসলামের দুটি পবিত্র শহর মক্কা ও মদিনা পরিদর্শন করার ইচ্ছা পোষণ করে। সৌদি আরবে অনেক প্রবাসী যাকে তারা "ভাল জীবন" বলে উল্লেখ করে তার প্রতি আকৃষ্ট হয়। যার মধ্যে বড় বেতন এবং কর-মুক্ত চাকরি, সামঞ্জস্যপূর্ণ আবহাওয়া এবং তাদের আবাসন যৌগের মধ্যে একটি আরামদায়ক সামাজিক জীবন রয়েছে।

ইতিহাস
------

 মক্কা, সৌদি আরব
 সৌদি আরবের রাজকীয় পতাকা
সৌদি আরব মধ্যপ্রাচ্যের বৃহত্তম আরব জাতি। উত্তর ও উত্তর-পূর্বে জর্ডান ও ইরাক, পূর্বে কুয়েত, কাতার, বাহরাইন এবং সংযুক্ত আরব আমিরাত, দক্ষিণ-পূর্বে ওমান এবং দক্ষিণে ইয়েমেন।  

সৌদি আরবের উৎপত্তি ১৭৪৪ সালে, প্রথম সৌদি রাষ্ট্র প্রতিষ্ঠার সাথে সাথে। বর্তমান রাজ্যের গঠন শুরু হয়েছিল ১৯০২ সালে। আব্দুল আজিজ বান সৌদ আল-সৌদের পৈতৃক বাড়ি রিয়াদে স্থাপন করেন এবং ১৯৩২ সালে সৌদি আরব রাজ্যের ঘোষণা করেন এবং এর স্বীকৃতির মাধ্যমে শেষ হয়।

রাজনীতি
-------

সৌদি আরব হল আল সৌদ পরিবার দ্বারা শাসিত একটি রাজতন্ত্র। বাদশা সালামান বিন আব্দুল আজিজ আল সৌদ তার ভাই প্রয়াত বাদশাহ আবদুল্লাহ বিন আব্দুল আজিজ আল সৌদের মৃত্যুর পর ২৩ জানুয়ারী ২০১৫ সালে সিংহাসনে অধিষ্ঠিত হন। সিংহাসনের সারিতে দ্বিতীয় হলেন রাজার পুত্র, ক্রাউন প্রিন্স মোহাম্মদ বিন সালমান বিন আবদুল আজিজ আল সৌদ। 

 বাদশাহ **সালমান** বিন আব্দুল আজিজ আল সৌদ
 সৌদি আরবের ড্রেসিং স্ট্যান্ডার্ডে নারী

### অস্ট্রেলিয়ান দূতাবাস সহায়তা

অস্ট্রেলিয়ান দূতাবাস সপ্তাহে ২৪ ঘন্টা খোলা থাকে সমস্ত প্রবাসী, ভ্রমণকারীদের সহায়তা করার জন্য। দুর্ভাগ্যজনক ভাবে কিছু ঘটলে পরিবার ও প্রিয়জনদের সাথে যোগাযোগ করতে সক্ষম হওয়ার জন্য যোগাযোগের কেন্দ্রবিন্দু হিসাবে কাজ করে। দূতাবাস থেকে সাম্প্রতিকতম ঘোষণা থাকে সৌদি আরব, বাহরাইন এবং ওমানে অস্ট্রেলিয়ানদের আশ্বস্ত করা। এই অনিশ্চিত সময়ে, কোনো অস্ট্রেলিয়ানদের সহায়তার প্রয়োজন হলে দূতাবাস উপলব্ধ রয়েছে। বিদেশে অস্ট্রেলিয়ানদের স্বাস্থ্য ও সুস্থতা তাদের সর্বোচ্চ অগ্রাধিকার।

আরো দেখুন
---------

* অস্ট্রেলিয়া-সৌদি আরব সম্পর্ক
* সংযুক্ত আরব আমিরাতে অস্ট্রেলিয়ানরা

তথ্যসূত্র
---------

1. ↑  Estimates of Australian Citizens Living Overseas as at December 2001 - Southern Cross Group  ওয়েব্যাক মেশিনে আর্কাইভকৃত ২০০৮-০৭-২০ তারিখে
2. ↑  Former Australian PM calls on govt to send more Saudi students: Arab News
3. 1 2  Visit to Riyadh and Jeddah, Saudi Arabia: Foreign Minister of Australia
4. ↑  Goodbye to the good life: The Age
5. 1 2 3  "Saudi Arabia country brief"। সংগ্রহের তারিখ ২১ নভেম্বর ২০২০।   Text was copied from this source, which is available under a Creative Commons Attribution 4.0 International License.
6. ↑  Oschenwald, William। "Saudi Arabia"। *Britanica*। Britanica। সংগ্রহের তারিখ ২০ নভেম্বর ২০২০।
7. ↑  Jadwat, Ridawan। "Australian Embassy Support"। *Australians in Saudi Arabia Embassy Support*। Australian Embassy। সংগ্রহের তারিখ ২০ নভেম্বর ২০২০।
**জন কেনেথ কনস্ট্যান্টাইন হল্ট** (ইংরেজি: John Holt; জন্ম: ১২ আগস্ট, ১৯২৩ - মৃত্যু: ৩ জুন, ১৯৯৭) জ্যামাইকার কিংস্টনে জন্মগ্রহণকারী ওয়েস্ট ইন্ডিয়ান আন্তর্জাতিক ক্রিকেটার ছিলেন। ওয়েস্ট ইন্ডিজ ক্রিকেট দলের অন্যতম সদস্য ছিলেন তিনি। ১৯৫৪ থেকে ১৯৫৯ সময়কালে ওয়েস্ট ইন্ডিজের পক্ষে ১৭ টেস্টে অংশগ্রহণ করেছেন তিনি।

ঘরোয়া প্রথম-শ্রেণীর ক্রিকেটে জ্যামাইকার প্রতিনিধিত্ব করেছেন **জে. কে. হল্ট জুনিয়র** নামে পরিচিত **জন হল্ট**। দলে তিনি মূলতঃ ব্যাটসম্যান হিসেবে খেলতেন।

প্রথম-শ্রেণীর ক্রিকেট
---------------------

১৯৪৬ থেকে ১৯৬১-৬২ মৌসুম পর্যন্ত জ্যামাইকার পক্ষে প্রথম-শ্রেণীর ক্রিকেটে অংশগ্রহণ করেছেন জন হল্ট। ১৯৪৭-৪৮ মৌসুমে ব্রিটিশ গায়ানার বিপক্ষে প্রথম-শ্রেণীর ক্রিকেটে ব্যক্তিগত সর্বোচ্চ ১৭২ রান তুলেন তিনি। ১৯৪৯-৫০ মৌসুমে কমনওয়েলথ একাদশের সদস্যরূপে ভারত, পাকিস্তান ও সিলন গমন করেন। এ সময়ে ৩৯.৯০ গড়ে ৮৩৮ রান তুলেন ও পাকিস্তানের বিপক্ষে ১৬২ রানের মনোজ্ঞ ইনিংস খেলেছিলেন। ১৯৫০ ও ১৯৫১ সালের ইংরেজ গ্রীষ্মকালে ল্যাঙ্কাশায়ার লীগে হ্যাসলিংডেনের পক্ষে খেলেছেন।

টেস্ট ক্রিকেট
-------------

১৯৫৩-৫৪ মৌসুমে এমসিসি দল জ্যামাইকা সফরে আসে। সফরকারী দলের বিপক্ষে ১৫২ রান তুলেন। এর কয়েকদিন পর ইংল্যান্ডের বিপক্ষে টেস্ট অভিষেক হয় তার। প্রথম ইনিংসে তিন নম্বরে ব্যাটিংয়ে নামেন ও ৫৪ রান সংগ্রহ করেন তিনি। পাঁচ টেস্টের ঐ সিরিজে ৫৪.০০ গড়ে ৪৩২ রান করেছিলেন জন হল্ট। তন্মধ্যে দ্বিতীয় টেস্টে প্রথমবারের মতো ব্যাটিং উদ্বোধনে নেমে ১৬৬ রান করেছিলেন যা তার খেলোয়াড়ী জীবনের সর্বোচ্চ ছিল।

১৯৫৪-৫৫ মৌসুমে অস্ট্রেলিয়ার বিপক্ষে পাঁচ টেস্টের সিরিজে অংশ নিলেও তুলনামূলকভাবে কম সফলতা পান। ২৫.১০ গড়ে ২৫১ রান তুলতে পেরেছিলেন। এরপর দলের বাইরে অবস্থান করেন। তবে, ১৯৫৮-৫৯ মৌসুমে জেরি আলেকজান্ডারের নেতৃত্বাধীন ওয়েস্ট ইন্ডিজ দলের সদস্যরূপে মনোনীত হন ও দলের সহঃ অধিনায়কের দায়িত্বে থেকে ভারত ও পাকিস্তান গমন করেন। সফরের সবগুলো খেলাতেই সাবলীলভাবে অংশগ্রহণ ছিল তার। তিন সেঞ্চুরি সহযোগে ৪৩.৫২ গড়ে ১০০১ রান তুলেন। ভারতে পাঁচ টেস্টের সবকটিতেই অংশ নিয়ে ৪৯.০০ গড়ে ৩৪৩ রান তুলেন। তন্মধ্যে পঞ্চম টেস্টে ১২৩ রান তুলেছিলেন। কিন্তু পাকিস্তানে খেলায় ছন্দ হারিয়ে ফেলেন। প্রথম দুই টেস্টে মাত্র ৪০ রান তুলেন যাতে পাকিস্তান দল সফরকারীদের বিপক্ষে জয় তুলে নেয়। ফলশ্রুতিতে রবিন বাইনো তার স্থলাভিষিক্ত হন।

মূল্যায়ন
---------

লেসলি হিল্টনকে ফাঁসীকাষ্ঠে ঝোলানোর পূর্বদিন বার্বাডোসে ওয়েস্ট ইন্ডিজ-অস্ট্রেলিয়ার মধ্যকার টেস্ট খেলা চলছিল। জ্যামাইকান খেলোয়াড় হিসেবে জে.কে. হল্ট স্বাগতিক দলে খেলেন। মাঠে তিনি বেশ কয়েকবার ক্যাচ তালুবন্দী করতে পারেননি ও কঠিন সময় পার করছিলেন। এ বিষয়ে ক্রিকেট লেখক ও ধারাভাষ্যকার টনি কোজিয়ার মন্তব্য করেন যে, জঘন্যতার সঙ্কেত দিচ্ছে। দর্শকেরা ব্যানারে ‘হল্টকে ফাসি দাও, হিল্টনকে বাঁচাও’ লেখা প্রদর্শন করে।

ব্যক্তিগত জীবন
--------------

১৯৭৬ সালে জ্যামাইকান অর্ডার অব ডিস্টিংকশন পুরস্কারে ভূষিত হন তিনি। তার বাবা যোসেফ হল্ট ১৯২৩ সালে ওয়েস্ট ইন্ডিজের সদস্যরূপে ইংল্যান্ড গমন করেছিলেন। ৩ জুন, ১৯৯৭ তারিখে ৭৪ বছর বয়সে জ্যামাইকার কিংস্টনে জন হল্টের দেহাবসান ঘটে।

তথ্যসূত্র
---------

1. ↑  Cozier 1997।
2. ↑  *Wisden* 1998, p. 1433.

আরও দেখুন
---------

* রয় মিলার
* উইলফ্রেড ফার্গুসন
* ওয়েস্ট ইন্ডিয়ান টেস্ট ক্রিকেটারদের তালিকা

বহিঃসংযোগ
---------

* ইএসপিএনক্রিকইনফোতে জন হল্ট উইকিউপাত্তে এটি সম্পাদনা করুন (ইংরেজি)

* ক্রিকেটআর্কাইভে জন হল্ট  উইকিউপাত্তে এটি সম্পাদনা করুন (সদস্যতা প্রয়োজনীয়) (ইংরেজি)
**রবি ভেঙ্কটেসন** হলেন একজন ভারতীয় ব্যবসায়িক নির্বাহী এবং ঝুকিপূর্ণ উদ্যোগ পুঁজিবাদী যিনি মাইক্রোসফট ইন্ডিয়ার চেয়ারম্যান, ব্যাঙ্ক অফ বরোদার বোর্ডের চেয়ারম্যান এবং ইনফোসিস বোর্ডের সহ-চেয়ারম্যান ছিলেন। তিনি তরুণ মানুষ এবং উদ্ভাবনের জন্য ইউনিসেফের বিশেষ প্রতিনিধি।  এছাড়াও তিনি গ্লোবাল অ্যালায়েন্স ফর মাস এন্টারপ্রেনিউরশিপের প্রতিষ্ঠাতা এবং ইউনিটাস ভেঞ্চারস-এর একটি উদ্যোগের অংশীদার।

কর্মজীবন
--------

রবি ভেঙ্কটেসন বর্তমানে ইউনিটাস সিড ফান্ডের একটি উদ্যোগের অংশীদার। এই ভূমিকার আগে, ভেঙ্কটেসন একাধিক নির্বাহী পদে ছিলেন। তিনি ভারতের পাবলিক সেক্টর আন্ডারটেকিং (পিএসইউ) ব্যাঙ্কগুলির মধ্যে একটি ব্যাঙ্ক অফ বরোদার বোর্ডের চেয়ারম্যান ছিলেন। তিনি ২০১৫ থেকে ২০১৮ সাল পর্যন্ত এই পদে অধিষ্ঠিত ছিলেন  তিনি ২০১১ থেকে ২০১৮ সাল পর্যন্ত ভারতীয় তথ্য প্রযুক্তি পরিষেবা সংস্থা ইনফোসিসের বোর্ডের সহ-সভাপতি ছিলেন। ভেঙ্কটেসন ২০০৪ থেকে ২০১১ পর্যন্ত মাইক্রোসফট ইন্ডিয়ার চেয়ারম্যান ছিলেন। এর আগে, রবি ১৯৯৬ থেকে ২০০৪ পর্যন্ত ভারতের কামিন্সের চেয়ারম্যান ছিলেন। ভারতে প্রাথমিক পর্যায়ের প্রযুক্তি স্টার্টআপগুলিতে বিনিয়োগের জন্য আরকাম ভেঞ্চারসের ৩.২৫ বিলিয়ন ভারতীয় রুপি তহবিলের অন্যতম উপদেষ্টা হিসাবে ভেঙ্কটেসনের অবদান উল্লেখযোগ্য।

তথ্যসূত্র
---------

1. ↑  "Ravi Venkatesan appointed UNICEF'S special representative of young people"। *The New Indian Express*। ২০১৯-১০-৩০ তারিখে মূল থেকে আর্কাইভ করা। সংগ্রহের তারিখ ২০২০-০৪-০৯।
2. ↑  "Ravi Venkatesan – GAME" (ইংরেজি ভাষায়)। ২০২০-০৭-০৭ তারিখে মূল থেকে আর্কাইভ করা। সংগ্রহের তারিখ ২০২০-০৭-০৭।
3. ↑  "Team | Unitus Ventures"। *Unitus Ventures* (ইংরেজি ভাষায়)। ২০২০-০৭-০৯ তারিখে মূল থেকে আর্কাইভ করা। সংগ্রহের তারিখ ২০২০-০৭-০৭।
4. ↑  "Ravi Venkatesan"। *The Rockefeller Foundation*। ২০২০-০৭-০৭ তারিখে মূল থেকে আর্কাইভ করা।
5. ↑  "Let public sector banks manage themselves, says BoB chief Ravi Venkatesan"। *Livemint*। জুলাই ৩১, ২০১৮। আগস্ট ১৫, ২০১৮ তারিখে মূল থেকে আর্কাইভ করা। সংগ্রহের তারিখ এপ্রিল ৯, ২০২০।
6. ↑  Dalal, Mihir (জুন ৮, ২০২০)। "Arkam Ventures gets ₹325 crore for its fund"। *Livemint*। জুলাই ৫, ২০২০ তারিখে মূল থেকে আর্কাইভ করা। সংগ্রহের তারিখ জুলাই ৫, ২০২০।
**ফয়সাল আরব** ( উর্দু: فيصل عرب‎‎ ) ১৩ ডিসেম্বর ২০১৫ থেকে পাকিস্তানের সুপ্রিম কোর্টের একজন বিচারপতি হিসাবে দায়িত্বে রয়েছেন।

তিনি ১৭ ফেব্রুয়ারি ২০১৫ সাল থেকে সুপ্রিম কোর্টে তাঁর নিয়োগ পর্যন্ত পূর্ববর্তী সিন্ধু হাইকোর্টের প্রধান বিচারপতি ছিলেন।  তিনি ২০১৩ সালের নভেম্বরে প্রাক্তন সামরিক শাসক জেনারেল পারভেজ মোশাররফের বিরুদ্ধে উচ্চদ্রোহ মামলার শুনানি করতে বিশেষ তিন সদস্যের আদালতের প্রধান হিসাবেও দায়িত্ব পালন করেছিলেন।

২০০৭ সালে যারা পিসিও বিচারক হিসাবে শপথ নিতে অস্বীকার করেছিলেন, তিনি সেই বিচারকদের মধ্যে ছিলেন।  বিচারপতি আরবকে আইনজীবী পর্যবেক্ষকরা তাঁর আইনশাস্ত্রে উদারপন্থী হিসাবে বর্ণনা করেছেন এবং বহু গুরুত্বপূর্ণ বিষয় নিয়ে রায় দেওয়ার সময় বিচারিক ব্যাখ্যার বিষয়ে মাঝারি অবস্থান নিয়েছিলেন।

প্রাথমিক জীবন এবং শিক্ষা
------------------------

তার জন্ম ১৯৫৫ সালের ৫ নভেম্বর।  বিচারপতি আরব ১৯৭৮ সালে করাচির সরকারী কলেজ ও বাণিজ্য ও অর্থনীতিতে বাণিজ্য বিষয়ে স্নাতক হন এবং ১৯৮৯ সালে সিন্ধু মুসলিম আইন কলেজ থেকে এলএলবি সম্পন্ন করেন। ১৯৯২ সালে তিনি উচ্চ আদালতের এবং ২০০৫ সালে সুপ্রিম কোর্টের আইনজীবী হিসাবে তালিকাভুক্ত হন।

পেশাদার এবং বিচারিক পেশা
------------------------

আইনজীবী হিসাবে তিনি প্রথমে ১৯৯০ সালে ফখরুদ্দিন জি ইব্রাহিম অ্যান্ড কোম্পানিতে ইন্টার্ন করেন। তারপরে তিনি ২০০০ থেকে ২০০৫ অবধি ফয়সাল আরব অ্যান্ড অ্যাসোসিয়েটসের নামে তাঁর আইন পেশা প্রতিষ্ঠানে কাজ করেছিলেন।  মিঃ আরব ২০০৫ সালের অক্টোবরে সিন্ধু হাইকোর্টের অতিরিক্ত বিচারক এবং ২৫ অক্টোবর, ২০০৬ এ সিন্ধু হাইকোর্টের স্থায়ী বিচারক নিযুক্ত হন। জেনারেল পারভেজ মোশাররফ দেশে জরুরি অবস্থা ঘোষণা করে এবং তার কুখ্যাত ২০০৭ সালের অস্থায়ী সাংবিধানিক আদেশ জারি করলে তাকে কীভাবে অন্যান্য বিচারকদের সাথে বহিষ্কার করা হয়েছিল? বিচারপতি আরব সেই বিচারকদের মধ্যে ছিলেন যারা 2007 সালে পিসিও বিচারক হিসাবে শপথ নিতে অস্বীকার করেছিলেন। আইনি চক্রের মধ্যে বিচারপতি আরব দ্রুত মামলা নিষ্পত্তি করার জন্য পরিচিত। 

বিচারপতি আরবকে ২০১৩ সালের নভেম্বরে প্রাক্তন সামরিক শাসক জেনারেল পারভেজ মোশাররফের বিরুদ্ধে উচ্চ রাষ্ট্রদ্রোহ মামলার শুনানি করার জন্য একটি বিশেষ তিন সদস্যের আদালতের প্রধান নিযুক্ত করা হয়েছিল। তিনি ব্যারিস্টার ফারোগ নাসিমকে (আসামির পক্ষে পরামর্শদাতা) বলেছেন যে, তাঁর ক্লায়েন্ট জরুরি অবস্থা জারি করেছিলেন এবং বিচারপতিসহ বেশ কয়েকটি বিচারককে অপসারণের কারণ হিসাবে উল্লেখ করে তিনি বলেন, তিনি অত্যন্ত নিরপেক্ষভাবে এবং কোনও পক্ষপাতিত্ব ছাড়াই এই কার্যক্রম পরিচালনা করেছিলেন।  তিনি ১৭ ফেব্রুয়ারি ২০১৫ এ সিন্ধু হাইকোর্টের প্রধান বিচারপতি হিসাবে নিযুক্ত হন।

আরো দেখুন
---------

* সিন্ধু হাইকোর্ট

তথ্যসূত্র
---------

1. 1 2 3  "Chief Justice"। Sindh Highcourt। ২৫ ডিসেম্বর ২০১৮ তারিখে মূল থেকে আর্কাইভ করা। সংগ্রহের তারিখ ২৭ ফেব্রুয়ারি ২০১৫।
2. 1 2  Chandio, Ramzan। "Justice Faisal Arab not a PCO judge"। *www.nation.com.pk*। The Nation। সংগ্রহের তারিখ ২৭ ফেব্রুয়ারি ২০১৫।
3. 1 2 3 4  Azfar, ul Ashfaque (১৭ ফেব্রুয়ারি ২০১৫)। "Profile: Sindh's new chief justice"। *Dawn*। Dawn News। সংগ্রহের তারিখ ২৭ ফেব্রুয়ারি ২০১৫।

বহিঃসংযোগ
---------

* www.sindhhighcourt.gov.pk

| আইন দফতর
 |
| --- |
|
| পূর্বসূরীমকবুল বাকার | **প্রধান বিচারপতি সিন্ধু হাইকোর্ট**১৭ ফেব্রুয়ারি ২০১৫ - ১৩ ডিসেম্বর ২০১৫ | উত্তরসূরীসাজ্জাদ আলী শাহ |
|
**বল্লারপাটম** ভেম্বনাড় হ্রদে অবস্থিত দ্বীপগুলির একটি, যা দক্ষিণ ভারতের কেরালা রাজ্যের কোচি শহরের নিকটে অবস্থিত৷ ভেম্বনাড় হ্রদে অবস্থিত এই দ্বীপটি কোচি হ্রদ অংশে অবস্থিত৷ দ্বীপটির জনসংখ্যা ১০,০০০ এর কিছু বেশি৷ 

কোচি বন্দর মূলত যে দুটি দ্বীপ নিয়ে গঠিত তার একটি হলো *বল্লারপাটম* এবং অপরটি হলো উইলিংডন দ্বীপ৷ কোচি বন্দরের আন্তর্জাতিক কন্টেনার ট্রান্স-শিপমেন্ট টার্মিনালটি সম্পূর্ণভাবে এই দ্বীপেই অবস্থিত৷  দ্বীপটির পশ্চিমদিকে বাইপিন ও পূর্বদিকে মুলবুঘাট অবস্থিত৷

সড়ক পরিবহন
-----------

বল্লারপাটম দ্বীপটি কোচি সিটি সেন্টার এবং বাইপিন দ্বীপের সাথে গোশ্রী উড়ালপুলের মাধ্যমে যুক্ত।  বেসরকারি বাস পরিষেবা, কেরালা রাজ্য সরকারি বাস পরিষেবা এবং অটোরিকশা পরিষেবার মাধ্যমে কচি শহরের সাথে এই দ্বীপটি সড়কপথে যাতায়াত যোগ্য। চারটি লেন বিশিষ্ট ৪৭সি নং জাতীয় সড়ক (বর্তমানে ৯৬৬এ জাতীয় সড়ক) ১৭.২ কিলোমিটার (১০.৭ মাইল) দূরে কালাসেরিতে বল্লারপাটমের সাথে ৪৭ নং জাতীয় সড়ককে যুক্ত করেছে। বল্লারপাটম থেকে ১৭ নং এবং ৪৭ নং জাতীয় সড়ক দুটি সহজগম্য।

রেল পরিবহন
----------

২০০৯ খ্রিস্টাব্দ থেকে বল্লারপাটম ৪৬২০ মিটার দীর্ঘ রেল ব্রিজের মাধ্যমে এড়পল্লী রেলওয়ে স্টেশনের সঙ্গে যুক্ত।  তবেই এই রেল পরিবহন ব্যবস্থা পুরোপুরি ভাবে আন্তর্জাতিক কনটেইনার ট্রান্সশিপমেন্ট টার্মিনালের জন্য ব্যবহৃত হয়।

অর্থনীতি
--------

কোচিতে অবস্থিত আন্তর্জাতিক কনটেনার ট্রান্স-শিপমেন্ট টার্মিনালবল্লারপাটম গির্জা
দ্বীপটির ৭০ শতাংশ ভূখণ্ড ধান চাষে ব্যবহৃত হয়, এছাড়া অর্থনীতির অধিকাংশই আসে চিরাচরিত পদ্ধতিতে মাছ চাষ এবং শস্য চাষের মাধ্যমে। স্থানীয় ভাষায় ধীবর নামে পরিচিত জেলে সম্প্রদায়ের মূল জীবিকা পুরাতন পদ্ধতিতে জল ছড়িয়ে মাছ শিকার করা যা স্থানীয়ভাবে বলকেট্টু নামে পরিচিত।

তথ্যসূত্র
---------

1. ↑
2. ↑
3. ↑  "DP World Kochi poised to grow its capacity"। Gulf News। ২০১৬-০২-০৮। সংগ্রহের তারিখ ২০১৭-১০-১৬।
4. ↑  "Tenders for consultants for Colachel port by March"। India Today। ২০১৬-০২-১৭। সংগ্রহের তারিখ ২০১৭-১০-১৬।
5. ↑  "Opening of Goshree" (পিডিএফ)। Government of Kerala। সংগ্রহের তারিখ ২০১১-০১-০৪। [*স্থায়ীভাবে অকার্যকর সংযোগ*]
6. ↑  "Archived copy"। ১০ এপ্রিল ২০০৯ তারিখে মূল থেকে আর্কাইভ করা। সংগ্রহের তারিখ ২০ জুলাই ২০১১।  Start and end points of National Highways
7. ↑  Longest Rail Bridge in India Nearing Completion - Railway Technology
**চীন–সাইপ্রাস সম্পর্ক** হল চীন এবং সাইপ্রাস রাষ্ট্রদ্বয়ের মধ্যকার দ্বিপাক্ষিক সম্পর্ক। নিকোসিয়ায় অবস্থিত দূতাবাসের মাধ্যমে সাইপ্রাসে চীন নিজেদের প্রতিনিধিত্ব করছে। আর বেইজিংয়ে অবস্থিত দূতাবাসের মাধ্যমে চীনে সাইপ্রাস নিজেদের প্রতিনিধিত্ব করছে। দুই দেশই জাতিসংঘের পূর্ণাঙ্গ সদস্য রাষ্ট্র।

১৪ই ডিসেম্বর, ১৯৭১ সালে সাইপ্রাস এবং চীন পারস্পরিক কূটনৈতিক সম্পর্ক স্থাপন করে। বেইজিংয়ে অবস্থির প্রজাতন্ত্রী সাইপ্রাসের দূতাবাসটি ১৯৮৯ সালে চালু হয়। দূতাবাসটি বেইজিংয়ের দূতাবাস পাড়ার কেন্দ্রস্থলে, ইউ ডেলিগেশন টু চায়না ও চীনের পররাষ্ট্র মন্ত্রণালয়ের নিকটে অবস্থিত।

অর্থনৈতিক সহযোগিতা
------------------

চীনে গমনকারী সাইপ্রাসের মালবাহী জাহাজ
সাইপ্রাসের চেম্বার অব কমার্স অ্যান্ড ইন্ডাস্ট্রির পৃষ্ঠপোষকতায় "সাইপ্রাস-চীন ব্যবসা সংস্থা" নামক একটি সংস্থা প্রতিষ্ঠিত হয়েছে। এ সংস্থাটির উদ্দেশ্য হল দুই দেশের মধ্যকার অর্থনৈতিক, সেবামূলক এবং বাণিজ্যিক সম্পর্ক প্রচার, প্রসার ও উৎসাহিত করা। সংস্থাটি দুই দেশের মধ্যে সম্পর্ক মসৃণ রাখা এবং বাণিজ্যের অবাধ প্রবাহ বজায় রাখার জন্য নিয়মিত বৈঠক করে এবং আলোচনা করে।

বাণিজ্যিক সম্পর্ক এবং দ্বিপাক্ষিক বিনিয়োগ ক্রমশই উন্নয়ন ঘটাতে সক্ষম হয়েছে, ২০১২ সালের জুলাই মাসের শেষের দিকে, সাইপ্রাসে চীনের অবাণিজ্যিক বিনিয়োগের পরিমাণ ছিল প্রায় ১৭.৪ মিলিয়ন মার্কিন ডলার। পক্ষান্তরে চীনে সাইপ্রাসের বিনিয়োগ ছিল $১২১ মিলিয়ন। একই সময়ের মধ্যে সাইপ্রাসে চীনা কোম্পানি কর্তৃক প্রকৌশল প্রকল্পের খাতগুলোতে স্বাক্ষরকৃত চুক্তি অনুযায়ী এর ক্রমবর্ধিষ্ণু বিনিয়োগের পরিমাণ ছিল প্রায় ২৩৫ মিলিয়ন ডলার, এবং সঞ্চয়ী টার্নওভার ছিল ২৬৫ মিলিয়ন ডলার। দুই পক্ষের সরকারই বাণিজ্যের অবাধ প্রবাহে সহযোগিতামূলক অবস্থানে থেকে অর্থনৈতিক সম্পর্কে আরো গভীর ও মজবুত করার চেষ্টা করে যাচ্ছে। চীনের ব্যবসায়ীগণও সাইপ্রাসে সফর করে বিনিয়োগের পরিবেশ যাচাই করেছে এবং সুযোগ-সুবিধা ও নীতিমালার বিষয়ে জেনেছে। ২০১১ সালে সাইপ্রাসে চীনা পর্যটকদের আগমন ৪৫ শতাংশ বেড়ে যায়।

রাজনৈতিক সম্পর্ক
----------------

নীকোস অ্যানাস্টাসিয়াদেসের সভাপতিত্বে অনুষ্ঠিত ইইউ-চীন সামিট।
২০০৪ সাল থেকে সাইপ্রাস ইউরোপীয় ইউনিয়নের পূর্ণাঙ্গ সদস্য হয়। ২০১২ সালের জুলাই থেকে ইউর সভাপতিত্ব সাইপ্রাসের উপর বর্তায়, যা চীনের জন্য একটি সুযোগ হিসেবে দেখা দেয়। এর মাধ্যমে চীন এ বিশ্বস্ত বন্ধুর মাধ্যমে চীন-ইউরোপের মধ্যকার দূরত্ব দূর করতে সক্ষম হবে বলে ধারণা করে, যেখানে সাইপ্রাস এ সংযোগের মধ্যপক্ষ হিসেবে কাজ করবে। সাইপ্রাস সরকার ইতোমধ্যে বৈদেশিক প্রত্যক্ষ বিনিয়োগ নীতি কিছুটা স্বাধীন করেছে। প্রশাসনিক পদক্ষেপসমূহকে আরো সহজ করা হয়েছে এবং অর্থনীতির অধিকাংশ ক্ষেত্রেই কোনো সীমা রাখা হয়নি। ফলশ্রুতিতে বৈদেশিক কোম্পানিগুলো এখন সাইপ্রাসে বিনিয়োগ করতে এবং নিজেদের ব্যবসা প্রতিষ্ঠিত করতে স্থানীয় বিনিয়োগকারীদের মতই সমান সুযোগ-সুবিধা লাভ করবে। নতুন নীতি অনুযায়ী চীনা জমিক্রেতারাও কমপক্ষে ৩০০,০০০ ইউরো ব্যয় করে স্থায়ীভাবে সাইপ্রাসে বসতবাড়ি ক্রয় করতে পারবে।

আরও দেখুন
---------

* চীনের বৈদেশিক সম্পর্ক
* সাইপ্রাসের বৈদেশিক সম্পর্ক
* ইউরোপীয় ইউনিয়ন

টেমপ্লেট:চীনের বৈদেশিক সম্পর্ক
টেমপ্লেট:সাইপ্রাসের বৈদেশিক সম্পর্ক

তথ্যসূত্র
---------

1. ↑  "Cyprus China Business Association"। ১৫ অক্টোবর ২০১৬ তারিখে মূল থেকে আর্কাইভ করা। সংগ্রহের তারিখ ২১ নভেম্বর ২০১৬।
2. ↑  "Cyprus China bilateral relations"। *Cyprus Profile*। ২০১১-১২-৩০। ২০১২-০২-০৮ তারিখে মূল থেকে আর্কাইভ করা। সংগ্রহের তারিখ ২০১২-০১-০১।

বহিঃসংযোগ
---------

* চীনে অবস্থিত সাইপ্রাসের দূতাবাস
* সাইপ্রাসে অবস্থিত চীনের দূতাবাস
**আনোয়ার হোসেন** একজন বাংলাদেশী শিক্ষাবিদ। তিনি ঢাকা বিশ্ববিদ্যালয়ের ব্যবসায় প্রশাসন ইনস্টিটিউটে (আইবিএ) দীর্ঘকাল অধ্যাপনা করেছেন। তিনি সাউথইস্ট ইউনিভার্সিটির সাবেক উপাচার্য। বর্তমানে তিনি নর্দান ইউনিভার্সিটি বাংলাদেশের উপাচার্য হিসেবে দায়িত্ব পালন করছেন।

শিক্ষাজীবন
----------

আনোয়ার হোসেন ঢাকা বিশ্ববিদ্যালয়ের সমাজ বিজ্ঞান বিভাগ থেকে ১৯৬৭ সালে স্নাতক ও ১৯৬৮ সালে স্নাতকোত্তর পাশ করেন। ১৯৭১ সালে তিনি আমেরিকার ইন্ডিয়ানা বিশ্ববিদ্যালয়ের স্কুল অব বিজনেস থেকে এমবিএ ডিগ্রি লাভ করেন। তিনি ১৯৮৩ সালে সার্বিয়ার বেলগ্রেড বিশ্ববিদ্যালয় থেকে ডক্টর ইন ইকোনমিক সাইন্স ডিগ্রি অর্জন করেন।

কর্মজীবন
--------

হোসেন ১৯৭২ সালে ঢাকা বিশ্ববিদ্যালয়ের ব্যবসায় প্রশাসন ইনস্টিটিউটে (আইবিএ) সহকারী অধ্যাপক হিসেবে যোগ দেন। ১৯৯১ সালে তিনি অধ্যাপক হন।
কর্মজীবনে তিনি ঢাকা বিশ্ববিদ্যালয়ের সূর্য সেন হলের প্রাধ্যক্ষ, আইবিএ-এর পরিচালক, বাংলাদেশ উন্মুক্ত বিশ্ববিদ্যালয়ের কোষাধ্যক্ষ, আমেরিকান ইন্টারন্যাশনাল ইউনিভার্সিটি-বাংলাদেশের উপ-উপাচার্য, প্রেসিডেন্সি বিশ্ববিদ্যালয়, বাংলাদেশের ভারপ্রাপ্ত উপাচার্য এবং সাউথইস্ট ইউনিভার্সিটির উপাচার্যসহ বিভিন্ন গুরুত্বপূর্ণ দায়িত্ব পালন করেন।

আনোয়ার হোসেন ২০১৬ সালে নর্দান ইউনিভার্সিটি বাংলাদেশের ভারপ্রাপ্ত উপাচার্য হিসেবে যোগ দেন এবং ২০১৭ সালে প্রথম মেয়াদে বিশ্ববিদ্যালয়টির উপাচার্যের দায়িত্বভার গ্রহণ করেন। ২০২১ সালে তিনি দ্বিতীয় মেয়াদে পরবর্তী চার বছরের জন্য নর্দান ইউনিভার্সিটি বাংলাদেশের উপাচার্য হিসেবে নিয়োগ লাভ করেন।

প্রকাশনা
--------

জাতীয় ও আন্তর্জাতিক জার্নালে তার প্রায় অর্ধশত গবেষণা প্রবন্ধ প্রকাশিত হয়েছে।

পুরস্কার
--------

* এমটিসি গ্লোবাল আউটস্ট্যান্ডিং ম্যানেজমেন্ট টিচার অব ফরেন অরিজিন অ্যাওয়ার্ড-২০১৭

তথ্যসূত্র
---------

1. ↑  "নর্দান ইউনিভার্সিটি - উপাচার্য পদে যোগদান অধ্যাপক আনোয়ারের"। *সমকাল*। ২৯ নভেম্বর ২০২১। সংগ্রহের তারিখ ২২ ডিসেম্বর ২০২১।
2. ↑  "এনইউবির উপাচার্য ড. আনোয়ার হোসেন"। *যুগান্তর*। ২৮ নভেম্বর ২০২১। সংগ্রহের তারিখ ২২ ডিসেম্বর ২০২১।
3. 1 2  "নর্দানের নতুন উপাচার্য আনোয়ার হোসেন"। *ঢাকা টাইমস*। ২ এপ্রিল ২০১৭। সংগ্রহের তারিখ ২২ ডিসেম্বর ২০২১।
4. 1 2  "নর্দান ইউনিভার্সিটি - উপাচার্য পদে অধ্যাপক ড. আনোয়ার হোসেনের পুনর্নিয়োগ"। *বণিকবার্তা*। ২৯ নভেম্বর ২০২১। সংগ্রহের তারিখ ২২ ডিসেম্বর ২০২১।
***অক্সফোর্ড এনসাইক্লোপিডিয়া অব ইসলাম এন্ড পলিটিক্স*** ([*The Oxford Encyclopedia of Islam and Politics*] ত্রুটি: {{Lang-xx}}: text has italic markup (সাহায্য)) ২০১৪ সালে অক্সফোর্ড বিশ্ববিদ্যালয় থেকে প্রকাশিত একটি বিশ্বকোষ, যা ইসলাম এবং মুসলিম বিশ্বের রাজনৈতিক মাত্রার গভীর কভারেজ প্রদান করে। ঊনবিংশ এবং বিংশ শতাব্দীতে মুসলিম সমাজের বিভিন্ন উন্নয়ন যেমন: অভ্যন্তরীণ ক্ষয় এবং সংস্কারের জন্য নিরলস অনুসন্ধানের উপলব্ধি; ইসলামী খেলাফতের পতন; পশ্চিমা উপনিবেশবাদের অধীনে মুসলিম বিশ্বের অধিকাংশ অংশের পতন; জাতি-রাষ্ট্রের উত্থান; ধর্মনিরপেক্ষ মতাদর্শের আধিপত্য; ইসলামী পুনরুজ্জীবন আন্দোলনের উত্থান এবং বিশ্বাস ভিত্তিক রাজনৈতিক, অর্থনৈতিক এবং সামাজিক বিকল্প; এবং ইসলামী আন্দোলন এবং ধর্মনিরপেক্ষ অনুপ্রাণিত শাসনব্যবস্থার মধ্যে সংঘর্ষ ইত্যাদি এই মাত্রাগুলিকে কেন্দ্র করে একটি প্রধান রেফারেন্স কাজের প্রয়োজনীয়তা দেখা দেয়। এটি ২০০৯ সালে প্রকাশিত *অক্সফোর্ড এনসাইক্লোপিডিয়া অব ইসলামিক ওয়ার্ল্ডের* উপর ভিত্তি করে রচিত হয়। এটি তার নতুন এবং আপডেট করা ভুক্তিগুলোকে একত্রিত করে, যা রাজনৈতিক বিজ্ঞানের প্রধান থিমগুলির চারপাশে থিম্যাটিকভাবে সংগঠিত হয়: ধারণা, মূল্যবোধ, চিন্তাভাবনা, মতাদর্শ, কাঠামো, প্রতিষ্ঠান এবং সিস্টেম। এটি অন্তর্নিহিত বিষয়গুলিকে কভার করে যা মুসলিম বিশ্বের জন্য অনন্য, মৌলিক বিশ্বাস সহ; মুসলিম রাজনৈতিক ইতিহাস; নির্দিষ্ট ভৌগোলিক অঞ্চলে ইসলাম; চিন্তাবিদ এবং সংস্কারক; আন্দোলন, সমাজ এবং অর্থনীতি; এবং আন্তর্জাতিক সম্পর্ক, এই গুরুত্বপূর্ণ বিষয়ে একটি একক, বিশেষ রেফারেন্স উৎস তৈরি করে।

আরও দেখুন
---------

* ইসলাম-সম্পর্কিত বিশ্বকোষের তালিকা

তথ্যসূত্র
---------

1. ↑  *The Oxford Encyclopedia of Islam and Politics* (ইংরেজি ভাষায়)। Oxford University Press। ২০১৪। আইএসবিএন 978-0-19-973935-6। ডিওআই:10.1093/acref:oiso/9780199739356.001.0001/acref-9780199739356।
2. ↑  Gada, Muhammad Yaseen (২০১৫-০৪-০৩)। "The Oxford Encyclopedia of Islam and Politics (2 Volumes)"। *Journal of Muslim Minority Affairs*। **35** (2): 314–316। আইএসএসএন 1360-2004। ডিওআই:10.1080/13602004.2015.1039811।

বহিঃসংযোগ
---------

* গুগল বইয়ে *অক্সফোর্ড এনসাইক্লোপিডিয়া অব ইসলাম এন্ড পলিটিক্স*
***গ্রোভ এনসাইক্লোপিডিয়া অব ইসলামিক আর্ট এন্ড আর্কিটেকচার*** (ইংরেজি: The Grove Encyclopedia of Islamic Art and Architecture) ২০০৯ সালে অক্সফোর্ড বিশ্ববিদ্যালয় থেকে প্রকাশিত ইসলামি শিল্প ও স্থাপত্যের একটি বিশ্বকোষ। এটি শিল্প ইতিহাসের এই জটিল এবং বৈচিত্র্যময় এলাকার সবচেয়ে ব্যাপক রেফারেন্স কাজ। এটি মধ্যপ্রাচ্য থেকে মধ্য ও দক্ষিণ এশিয়া, আফ্রিকা এবং ইউরোপ পর্যন্ত ইসলামি শিল্প ও স্থাপত্যের উপর ১৬০০ টিরও বেশি হালনাগাদকৃত নিবন্ধ প্রদান করে যা এক হাজার বছরেরও বেশি সময় ধরে বিস্তৃত। আফগানিস্তান, ইরান এবং ইরাকের মতো অঞ্চলে ইসলামি শিল্পের সাম্প্রতিক পরিবর্তনগুলি বিশিষ্ট পণ্ডিতদের দ্বারা এখানে ব্যাখ্যা করা হয়েছে। নিবন্ধগুলো রাজবংশ, শিল্পের ফর্ম, শিল্পী, স্থাপত্য, শাসক, স্মৃতিস্তম্ভ, প্রত্নতাত্ত্বিক স্থান এবং শৈলীগত উন্নয়ন সম্পর্কে গভীর ঐতিহাসিক এবং সাংস্কৃতিক তথ্য প্রদান করে। এছাড়াও এতে ভাস্কর্য, মোজাইক, পেইন্টিং, সিরামিক, স্থাপত্য, ধাতুর কাজ এবং ক্যালিগ্রাফির ৫০০ টিরও বেশি চিত্র ইসলামি বিশ্বের সমৃদ্ধ শৈল্পিক ঐতিহ্যকে আলোকিত করে। এটি ইসলামি শিল্পকলা একটি নির্দিষ্ট অঞ্চলে বা নির্দিষ্ট সময়ের মধ্যে সীমাবদ্ধ নয় এমন মৌলিক বোঝাপড়াও প্রদান করে।

আরও দেখুন
---------

* ইসলাম-সম্পর্কিত বিশ্বকোষের তালিকা

তথ্যসূত্র
---------

1. ↑  *The Grove Encyclopedia of Islamic Art and Architecture* (ইংরেজি ভাষায়)। Oxford University Press। ২০০৯। আইএসবিএন 978-0-19-530991-1। ডিওআই:10.1093/acref/9780195309911.001.0001/acref-9780195309911?rskey=jji8kl&result=12।

বহিঃসংযোগ
---------

* গুগল বইয়ে *গ্রোভ এনসাইক্লোপিডিয়া অব ইসলামিক আর্ট এন্ড আর্কিটেকচার*
**মোহাম্মদ শওকত আলী চৌধুরী** বাংলাদেশ সুপ্রিম কোর্টের হাইকোর্ট বিভাগের একজন বিচারপতি।

জীবনের প্রথমার্ধ
----------------

চৌধুরী ১৯৬২ সালের ৬ অক্টোবর জন্মগ্রহণ করেন। তিনি ঢাকা বিশ্ববিদ্যালয় থেকে আইনে স্নাতক ও স্নাতকোত্তর করেছেন।

কর্মজীবন
--------

চৌধুরী ১৯৮৬ সালে জেলা আদালতে আইনজীবী হন। 15 ফেব্রুয়ারি 1988 তারিখে, তিনি বাংলাদেশ সিভিল সার্ভিসের বিচার বিভাগীয় শাখায় যোগদান করেন।

চৌধুরীকে 12 অক্টোবর 2012 তারিখে জেলা ও দায়রা জজ পদে পদোন্নতি দেওয়া হয়।

২০২০ সালের ডিসেম্বরে, ঢাকা জেলা ও দায়রা জজ চৌধুরী ফেসবুকের একটি আবেদনের পরিপ্রেক্ষিতে এসকে শামসুল ইসলামের মালিকানাধীন একটি বাংলাদেশী কোম্পানি A-1 সফটওয়্যার লিমিটেডের facebook.com.bd ব্যবহারে নিষেধাজ্ঞার আদেশ দেন।

31 জুলাই 2021 সালে, চৌধুরী হাইকোর্ট বিভাগের অতিরিক্ত বিচারপতি নিযুক্ত হন।  সাবেক রাষ্ট্রপতি শেখ মুজিবুর রহমানের সমাধিতে শ্রদ্ধা জানাতে তিনি এবং আরও দশজন নবনিযুক্ত বিচারক টুঙ্গিপাড়ায় যান।

২০২৩ সালের মে মাসে চৌধুরী এবং বিচারপতি কে এম কামরুল কাদের লেজিসলেটিভ এবং সংসদীয় বিষয়ক বিভাগকে ব্যাখ্যা করতে বলেছিলেন যে কেন বাংলাদেশ একটি স্বাধীন দেশ হওয়া সত্ত্বেও আইনগুলিতে এখনও পাকিস্তান এবং পূর্ব পাকিস্তান লেখা আছে। চৌধুরী ও বিচারপতি কে এম কামরুল কাদের নারায়ণগঞ্জ জেলা প্রশাসককে আদালতের রায়ে অবৈধ ইটভাটা ভাঙতে না পারায় তলব করেন। চৌধুরী ও বিচারপতি কে এম কামরুল কাদের প্রধানমন্ত্রী শেখ হাসিনাকে হত্যার হুমকি দেওয়ার অভিযোগে বাংলাদেশ জাতীয়তাবাদী দলের রাজনীতিবিদ আবু সাঈদ চাঁদের বিরুদ্ধে বিভিন্ন জেলায় দায়ের করা ১৬টি মামলার সবকটিই রাজশাহীর একক আদালতে শুনানির নির্দেশ দেন।

তথ্যসূত্র
---------

1. 1 2 3 4 5 6  "Home : Supreme Court of Bangladesh"। *www.supremecourt.gov.bd*। সংগ্রহের তারিখ ২০২৩-০৮-১২।
2. ↑  "Injunction on use of 'facebook.com.bd'"। *The Financial Express* (ইংরেজি ভাষায়)। সংগ্রহের তারিখ ২০২৩-০৮-১২।
3. ↑  "HC gets 11 new additional judges"। *The Business Standard* (ইংরেজি ভাষায়)। ২০২২-০৭-৩১। সংগ্রহের তারিখ ২০২৩-০৮-১২।
4. ↑  "11 new HC judges pay homage to Bangabandhu"। *The Daily Star* (ইংরেজি ভাষায়)। ২০২২-০৮-০৬। সংগ্রহের তারিখ ২০২৩-০৮-১২।
5. ↑  "HC questions existence of the word 'Pakistan' in laws"। *businesspostbd.com* (ইংরেজি ভাষায়)। সংগ্রহের তারিখ ২০২৩-০৮-১২।
6. ↑  "Illegal brick kilns: HC summons N'ganj DC for noncompliance"। *The Daily Star* (ইংরেজি ভাষায়)। ২০২৩-০৫-১৭। সংগ্রহের তারিখ ২০২৩-০৮-১২।
7. ↑  "'Death threat' to PM: HC orders trial of all cases in a court"। *The Daily Star* (ইংরেজি ভাষায়)। ২০২৩-০৭-১৬। সংগ্রহের তারিখ ২০২৩-০৮-১২।